Den 20. november kom der en lille isbjørneunge til verden i Aalborg Zoo, og det har for alvor sat Zoo på verdenskortet - igen. Det samme skete nemlig, da storebroren Milak blev født i 2009. Normalt har Aalborg Zoo's hjemmeside er par tusinde unikke besøgende om ugen, men siden den lille ny isbjørneunge kom til verden har besøgstallet ligget på 15 - 20.000 unikke besøgende. De besøgende kommer fra mere end 75 lande, og i Japan følger omkring 500 personer jævnligt med i ungens udvikling. - Vi er glade for den fantastiske opmærksomhed, vi får lige nu. Vi oplevede det samme i 2009 med Milak og netop det år udviklede sig jo til at blive et rekordår for os, så vi håber, at historien gentager sig" siger Aalborg Zoos bestyrelsesformand Arne Schade i en pressemeddelelse.

Opsummering:
Aalborg Zoo's hjemmeside oplever et boom.